
Anhwylder Diffyg Canolbwyntio a Gorfywiogrwydd -  ADHD.
Heddiw byddaf yn trafod Anhwylder Diffyg Canolbwyntio a Gorfywiogrwydd, sef ADHD, gan ganolbwyntio ar beth ydyw, sut caiff ei adnabod a’i ddiagnosio, y rhwystrau sydd yn bodoli, ar cefnogaeth sydd ar gael yng Nghymru. 
Beth yw ADHD
Mae ADHD yn gyflwr niwroddatblygiadol sydd yn effeithio ar sylw, ymddygiad a hunanreoleiddio (Welsh Government 2021). Yn ôl (NICE 2018), mae’n cael ei nodweddu gan batrymau parhaus o anystyrioldeb, gorfywiogrwydd a byrbwylltra sydd yn amharu ar weithrediad dyddiol mewn addysg, perthnasoedd a bywyd cartref. 
Mae’n bwysig pwysleisio nad yw ADHD yn ymddygiad gwael nac yn fethiant disgyblaeth. Yn hytrach, mae’n gysylltiedig a gwahaniaethau niwrolegol yn natblygiad yr ymennydd, yn enwedig wrth wneud pethau fel cofio, cynllunio a delio ag emosiynau. (Soni 2023).
Yn ôl  (Welsh Government 2021), mae ADHD wedi cael ei gamddeall a’i labelu’n negyddol, ond mae dealltwriaeth fodern yn herio stereoteipiau fel “bechgyn drwg” neu “blant anodd”. Mae hyn yn bwysig oherwydd mae labeli negyddol yn gallu effeithio ar hunan barch plant a’u mynediad at gefnogaeth briodol.
Yn ôl (Martin et al. 2024), yn ogystal, mae ymchwil yn tynnu sylw at wahaniaethau rhywedd mewn diagnosis, gyda merched yn aml yn cael diffyg diagnosio oherwydd eu bod yn dangos mwy o symptomau anystyriol yn hytrach na gorfywiogrwydd amlwg. Mae hyn yn dangos nad yw ADHD yn cael ei gydnabod yn gyfartal ar draws pob grŵp.
Damcaniaethol datblygiad a hawliau plant. 
Gellir deall ADHD yn ddyfnach drwy lens damcaniaethol. Mae Vygotsky yn pwysleisio bod dysgu a datblygiad yn digwydd trwy ryngweithio cymdeithasol, lle mae plant yn elwa ar arweiniad oedolion a chyfoedion. O safbwynt ADHD, mae hyn yn awgrymu bod cefnogaeth strwythuredig yn hanfodol i helpu plant i rheoli eu hymddygiad a datblygu sgiliau. (Vygotsky 1978).
Yn yr un modd, mae Bronfenbrenner yn cynnig model ecolegol sydd yn dangos bod datblygiad plentyn yn cael ei ddylanwadu gan sawl system fel teulu, ysgol, cymuned a pholisi ehangach. Mae hyn yn bwysig wrth ddeall ADHD, gan fod profiad y plentyn yn newid yn dibynnu ar ansawdd y systemau hyn. (Bronfenbrenner 1979).
Yn ôl (UNICEF 1989), O safbwynt hawliau plant, mae UNCRC yn nodi bod gan bob plentyn hawl i addysg, iechyd a chefnogaeth briodol. Mae hyn yn gosod cyfrifoldeb ar systemau yng Nghymru i sicrhau nad yw plant ag ADHD yn cael eu heithrio na’u hanwybyddu.


Sut i adnabod ADHD.
Mae adnabod ADHD fel arfer yn dechrau pan mae pryderon yn cael eu codi gan rieni, athrawon neu weithwyr iechyd (NHS 2023; Welsh Government 2021).
Mae’r prif symptomau yn cynnwys:
· diffyg canolbwyntio
· gorfywiogrwydd
· byrbwylltra
Fodd bynnag, mae (NICE 2018) yn pwysleisio bod rhaid i’r symptomau hyn fod yn barhaus, yn anghyson a datblygiad arferol, ac yn bresennol mewn mwy nag un amgylchedd, yn y cartref ac yn yr ysgol.
Yn feirniadol, mae ymchwil yn dangos bod ffactorau addysgol yn gallu dylanwadu ar adnabod. Er enghraifft, yn ôl (Fleming et al. 2022) mae yn dangos bod plant iau mewn dosbarth ysgol yn fwy tebygol o gael diagnosis oherwydd cymariaethau anghywir a plant hŷn yn yr un flwyddyn ysgol. Mae hyn yn codi cwestiynau am degwch y broses adnabod.
Mae (Soni 2023), hefyd yn nodi bod ymddygiad ADHD yn gallu cael ei camddeall fel ymddygiad normal plentyndod, sydd yn golygu bod arsylwi hirdymor yn hanfodol.
Diagnosis ADHD.
Yn ôl (NICE 2018), nid oes prawf sengl ar gyfer ADHD. Yn hytrach, mae diagnosis yn golygu gweithiio gyda gwahanol arbenigwyr. Mae hyn yn cynnwys,  hanes datblygiadol, adroddiadau gan ysgol a rhieni, arsylwadau clinigol.
Yn ôl (NHS 2023), mae diagnosis fel arfer yn cael ei wneud gan seiciatryddion neu bediatryddion, ac mae’n rhaid i symptomau fod wedi bod yn bresennol cyn 12 oed ac yn cael effaith sylweddol ar fywyd bob dydd.
Mae’r broses hon yn gymhleth ac yn aml yn hir, sydd yn gallu arwain at oedi mewn cefnogaeth, sydd yn cael effaith uniongyrchol ar addysg ac iechyd meddwl y plentyn.
Rhwystrai i adnabod a diagnosis.
Er bod canllawiau clir ar waith, mae nifer o rwystrau systemig yn parhau:
· diffyg ymwybyddiaeth ymhlith addysgwyr a rhieni (Welsh Government 2021)
· rhagfarn rhywedd mewn diagnosis (Martin et al. 2024)
· stigma cymdeithasol ynghylch ADHD (NHS 2023)
· amseroedd aros hir ar gyfer asesiadau (Children’s Commissioner for Wales 2019)
· gwahaniaethau rhwng ardaloedd a sefyllfa ariannol (Welsh Government 2021)
· cael mwy nag un cyflwr,fel anawsterau dysgu neu iechyd meddwl (NICE 2018) 
Mae’r rhwystrau hyn yn dangos nad yw ADHD yn broblem unigol, ond yn ganlyniad i systemau anghyfartal sydd yn methu ymateb yn ddigon cyflym neu deg. (Welsh Government 2021).
Y model cymdeithasol o anabledd.
Yn ôl (Williams et al 2021), nid ADHD ei hun sydd yn anablu plant, ond y rhwystrau cymdeithasol, addysgol ac amgylcheddol o’u cwmpas.
Yn ôl damcaniaeth (Bronfenbrenner 1979), Mae hyn yn cyd fynd a dangos bod problemau yn codi o ryngweithio rhwng systemau, nid o’r plentyn ei hun.
Mae rwystrau yn cael eu gweld yn ysgolion anhyblyg heb addasiadau, amgylcheddau synhwyraidd gorlwythol, diffyg cydweithio rhwng gwasanaethau, camddealltwriaeth gan gyfoedion.
Ac mae hyn yn cael effaith trwy cael eu eithirio or ysgol, iechyd meddwl gwael, hunan barch isel, teimlad o fethuant. (ADHD UK 2022).
Cefnogaeth   
Yn ôl (NICE 2018), dylai fod cefnogaeth yn addas i bob unigolyn ac ar wahanol lefelau.
Mae Cod ADY (Welsh Government 2021), yn dweud bod angenaddysg gynhwysol, cymorth gweledol, seibiannau i symud ac addasiadau yn y dosbarth.
Systemau gwobrwyo a strwythur clir (NICE 2018).
Rhaglenni rhianta i wella strategaethau rheoli ymddygiad (BPS 2021).
Meddyginiaeth fel methylphenidate mewn rhai achosion (NHS 2023).
CBT a chwnsela i helpu rheoleiddio emosiynol (YoungMinds n.d.).
Dull integredig Cymru rhwng addysg, iechyd a gwasanaethau cymdeithasol (Welsh Government 2021).
Mae (Barkley a Poillion 1994), yn ychwanegu bod amgylchedd strwythuredig a nodau clir yn gallu gwella canolbwyntio a lleihau anhawster ymddygiadol.
Gwerthusiad beirniadol.
Er bod cefnogaeth ar gael, mae eu effaith yn dibynnu ar adnoddau, hyfforddiant staff a mynediad cyfartal.
Mae (Children’s Commissioner for Wales 2019), yn nodi bod anghydraddoldebau yn parhau yn y system.
Fodd bynnag, mae polisi Cymru yn symud tuag at ddull sydd yn canolbwyntio ar gryfderau, gan weld plant ag ADHD fel unigolion a photensial yn hytrach na diffygion (Welsh Government 2021).
Casgliad.
I gloi, mae ADHD yn gyflwr niwroddatblygiadol cymhleth sydd yn gofyn am adnabod cynnar, diagnosis amlasiantaethol a chefnogaeth barhaus (NICE, 2018; NHS, 2023).
Er bod cynnydd, mae rhwystrau fel stigma, diffyg tegwch, a diffyg adnoddau yn parhau yng Nghymru.
Yn feirniadol, mae damcaniaethau Vygotsky a Bronfenbrenner yn dangos bod datblygiad plentyn yn ddibynnol ar systemau cymdeithasol, nid yr unigolyn yn unig.

1. Beth yw ADHD?
Ateb:
Yn ôl Llywodraeth Cymru (2021), Mae ADHD yn gyflwr niwro-ddatblygiadol sy'n effeithio ar sylw, ymddygiad, ac hunan-reolaeth. Gall gynnwys diffyg sylw, hypergyffro, a brys, ac efallai y bydd yn parhau i oedolion.
2. Sut caiff ADHD ei gefnogi neu ei drin?
Ateb:
Yn ôl  NICE (2018), Cefnogir ADHD trwy gyfuniad o dulliau, gan gynnwys meddyginiaeth, strategaethau ymddygiadol, addasiadau ysgol, a chefnogaeth seicolegol. Dylid teilwra'r gefnogaeth i anghenion penodol y plentyn.

3. Pa hawliau sydd gan blant gyda ADHD mewn addysg?
Ateb:
Yn ôl Comisiynydd Plant Cymru (n.d.), Mae gan blant gyda ADHD yr hawl i gael mynediad at gefnogaeth briodol mewn addysg, gan gynnwys addasiadau rhesymol a chefnogaeth ddysgu ychwanegol fel na fyddant yn cael eu hanafu o'i cymharu â'u cyd-ddisgyblion.


